Diari Oficial de la Generalitat Valenciana


Sumari del DOGV 5178, del 17-01-2006 (2005/14229)

RESOLUCIÓ de 16 de desembre de 2005, de la Conselleria d'Economia, Hisenda i Ocupació, per la que s'accepta la cessió gratuïta d'una parcel·la de 544,26 m² de superfície, situada a Alfafar (València), camí d'Orba, destinada a la construcció d'un centre de salut, realitzada per l'ajuntament del dit municipi.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5178

Data del DOGV
:   17-01-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/14638


Data del document
:   16-12-2005

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Alfafar
    * propietat immobiliària
    * cultura regional
    * transmissió de la propietat

RESOLUCIÓ de 16 de desembre de 2005, de la Conselleria d'Economia, Hisenda i Ocupació, per la que s'accepta la cessió gratuïta d'una parcel·la de 544,26 m² de superfície, situada a Alfafar (València), camí d'Orba, destinada a la construcció d'un centre de salut, realitzada per l'ajuntament del dit municipi. [2005/14856]  
L'Ajuntament d'Alfafar, en sessió plenària realitzada el dia 28 d'abril de 2005, va acordar la cessió gratuïta a la Generalitat Valenciana de la parcel·la de la seua propietat, de 544,26 m² de superfície, situada al camí d'Orba, de la dita població.  
A proposta de la Conselleria de Sanitat, de data 28 de juny de 2005, es van iniciar els tràmits legals oportuns per a la formalització de la cessió i acceptació gratuïta de la parcel·la.  
La cessió es realitza amb la finalitat de destinar la parcel·la a la construcció d'un centre de salut. L'immoble que se cedix té la naturalesa jurídica de bé de domini públic, i l'ajuntament ha efectuat la cessió en aplicació del que disposa l'article 37.1 i de la disposició addicional 11 de la Llei 14/2003, de 10 d'abril, de Patrimoni de la Generalitat Valenciana que regula la mutació demanial externa.  
L'article 44 de la Llei 14/2003 de 10 d'abril de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.  
L'art. 27.2.c) de la Llei de Patrimoni establix que .2. Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa... En conseqüència, una vegada perfeccionada la cessió i acceptació, l'immoble queda automàticament afecte el servici públic sanitari i adscrit a la Conselleria de Sanitat, a la qual correspon l'administració, defensa i conservació.  
Fent ús de les atribucions conferides per la legislació vigent, resolc  
Primer  
Acceptar la cessió gratuïta de la propietat realitzada per l'Ajuntament d'Alfafar de 544,45 m² de superfície, sítuada en el camí d'Orba i la plaça Poeta Miguel Hernández de la dita població formada per l'agrupació de 2 finques:  
Finca número 1 de 147,45 m², que confronta, nord, camí d'Orba; sud, plaça Poeta Miguel Hernández; est zona de vianants, i oest finca número 2 inscrita en el Registre de la Propietat de Torrent 2 al tom 2.742, llibre 292, foli 59, finca 23292, inscripció 1a.   
Referència cadastral: no hi consta.  
Finca número 2 de 396,81 m², que confronta, nord, camí d'Orba; sud, plaça Poeta Miguel Hernández; est finca número 1 i oest, resta finca matriu inscrita en el Registre de la Propietat de Torrent 2 al tom 2.742, llibre 292, foli 59, finca 23.259, inscripció 1a.   
Referència cadastral: 9788942IU5090B3708MA.  
La parcel·la s'accepta lliure de càrregues i gravàmens i al corrent de qualsevol despesa i impost.  
Segon  
La cessió gratuïta realitzada per l'Ajuntament d'Alfafar, s'efectua amb la condició de destinar la parcel·la a la construcció d'un centre de salut i amb subjecció al que establix al règim jurídic i de reversió que deriva de l'article 37.1 i la disposició addicional 11 de la Llei 14/2003 de 10 d'abril de Patrimoni de la Generalitat Valenciana i de l'article 111.1 del Reglament de Béns de les Entitats Locals i en especial:  
a) L'administració adquirent, Generalitat Valenciana, mantindrà la titularitat del bé mentres continue afectat l'ús o servici públic que va motivar la mutació i per tant, conserve el seu caràcter demanial. Si el bé o dret no és destinat a l'ús o servici públic o deixa de destinar-s'hi posteriorment, revertirà a l'administració transmetent, integrant-se en el seu patrimoni amb totes les seues pertinences i accessions.  
b) El fi per al qual s'atorga s'entén que haurà de complir-se en el termini màxim de dos anys, i que s'haurà de mantenir la destinació durant el temps màxim necessari que aconselle el sistema de salut pública.  
L'ajuntament per la seua banda, ha assumit les següents condicions en l'acord de cessió:  
A. Completar la documentació referent al traçat de la xarxa de subministrament d'energia elèctrica.  
B. Completar la urbanització en les zones en què no estiga executada o és deficient: camí d'Orba i repavimentació de vorera est.  
C. Eliminació de les servituds existents en la parcel·la (línia aèria telefònica i arbres de gran port), així com de qualsevol altra que puga aparéixer. Això abans de l'inici de les obres de construcció del centre de salut.   
Tercer  
La parcel·la acceptada s'haurà d'incorporar a l'Inventari General de Béns i Drets de la Generalitat Valenciana en concepte de bé de domini públic afecte al servici públic sanitari i adscrit a la Conselleria de Sanitat, a la qual corresponen les competències demanials sobre esta, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat  
Quart  
Que es notifique la present resolució a l'ajuntament cedent i que es publique en el Diari Oficial de la Generalitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat Valenciana.  
Valencia, 16 de desembre de 2005.. El conseller de Economía, Hacienda y Empleo: Gerardo Camps Devesa